02014D0726(01) — SL — 09.01.2015 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENI SKLEP KOMISIJE

z dne 24. julija 2014

o določitvi delovnega programa Komisije ►M1 za leto 2014 ◄ glede finančnega prispevka k referenčnim laboratorijem Evropske unije

2014/C 244/06







Člen 1

Delovni program

Sprejme se letni delovni program za izvajanje programov evropskih referenčnih laboratorijev za leto 2015, ki jih sofinancira Unija in so določeni v Prilogi.

Letni delovni program je sklep o financiranju v smislu člena 84 finančne uredbe za ukrepe, ki se financirajo iz odobrenih proračunskih sredstev za leto ►M1 2014 ◄ .

Člen 2

Prispevek Unije

▼M1

Najvišji prispevek za program za leto 2014, ki ga upravičenci izvajajo leta 2015, znaša 15 500 000 EUR in se financira iz naslednje vrstice splošnega proračuna Evropske unije za leto 2014: 17.0403.

▼B

Člen 3

Nepovratna sredstva

Nepovratna sredstva se lahko organom iz Priloge v skladu s pogoji iz Priloge dodelijo brez razpisa za zbiranje predlogov.









PRILOGA

o določitvi ►M1 delovnega programa Komisije za leto 2014 ◄ glede finančnega prispevka k referenčnim laboratorijem Evropske unije

▼M1

Referenčni laboratoriji EU – delovni program Komisije za leto 2014

▼B

1.1 Uvod

Na podlagi ciljev, opredeljenih v Uredbi (EU) 652/2014, ta delovni program vsebuje ukrepe, ki se financirajo, in razčlenitev proračuna ►M1 ————— ◄ za nepovratna sredstva v okviru neposrednega upravljanja, ki se dodelijo evropskim referenčnim laboratorijem kot finančni prispevek Unije za izvajanje nalog in odgovornosti na področju varnosti živil in krme, zdravja in dobrobiti živali ter zdravja rastlin, kot je določeno v členu 32 Uredbe (ES) št. 882/2004.

EU sofinancira referenčne laboratorije EU z namenom zagotavljanja enotnega visokokakovostnega testiranja v EU v podporo dejavnostim Komisije v zvezi z obvladovanjem tveganja (in oceno tveganja). Referenčni laboratoriji EU so na splošno vključeni v (nacionalne) javne ustanove z dolgoletnimi izkušnjami strokovnega znanja na visoki ravni, kot so nacionalni referenčni laboratoriji (NRL) ali regionalni referenčni laboratoriji Svetovne organizacije za zdravje živali. Komisija jih imenuje v skladu s sektorsko zakonodajo. V Prilogi VII k Uredbi (ES) št. 882/2004 je naveden seznam 44 referenčnih laboratorijev EU.

Komisija tesno sodeluje z referenčnimi laboratoriji EU, ki imajo skupaj z nacionalnimi referenčnimi laboratoriji ključno vlogo pri znanstveni in tehnični podpori za določanje enotnih praks uradnega nadzora živil in krme, kot je določeno v Uredbi (ES) št. 882/2004.

Za izvajanje tega delovnega programa bo Komisija predhodno odobrila delovne programe referenčnih laboratorijev EU, ki morajo biti v skladu s cilji ni prednostnimi nalogami iz tega delovnega programa. Ko bodo delovni programi odobreni, jih morajo referenčni laboratoriji EU izvajati ter o njihovem izvajanju poročati Komisiji.

1.2 Pravna podlaga

— Člen 32(7) Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (UL L 165, 30.4.2004, str. 1).

— Člen 36(1) Uredbe (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom (UL L 189, 27.6.2014, str. 1).

1.3 Proračunska vrstica

— 17.0403

1.4 Cilji – pričakovani rezultati – ukrepi

(a) Splošni cilj

— prispevati k visoki ravni zdravja ljudi, živali in rastlin, zagotavljati visoko raven varstva potrošnikov in okolja ter hkrati spodbujati konkurenčnost in ustvarjanje delovnih mest.

(b) Posebni cilji

— prispevati k visoki ravni varnosti živil/krme in proizvodnje živil/krme ter višjemu zdravstvenemu statusu živali,

— prispevati k pravočasnemu odkrivanju in izkoreninjenju škodljivih organizmov,

— izboljšati uspešnost, učinkovitost in zanesljivost uradnega nadzora.

(c) Operativni cilji, kazalniki in pričakovani rezultati







Operativni cilji Kazalnik Pričakovani rezultat 1 Zagotoviti razvoj in uporabo visokokakovostnih analitskih metod v celotni mreži referenčnih laboratorijev EU Kakovost analitskih metod Razpoložljivost najsodobnejših analitskih metod 2 Ohraniti ustrezno raven preskušanja usposobljenosti, ki zagotavlja učinkovitost kontrolnih analitskih metod Raven dokončanja primerjalnih testov v zvezi z rezultati letne sistematične raziskave Vsi nacionalni referenčni laboratoriji (NRL) uspešno opravijo testiranje. 3 Zagotoviti razpoložljivost znanstvene in tehnične pomoči, ki ju zagotavljajo referenčni laboratoriji EU Stopnja zadovoljstva s podporo, ki jo zagotavljajo referenčni laboratoriji EU Pravočasen in ustrezen odziv na vse zahteve za pomoč 4 Zagotoviti dobro in učinkovito upravljanje cikla financiranja referenčnih laboratorijev EU Časovni razpored in stopnja izvedbe potrebnih korakov cikla financiranja programov referenčnih laboratorijev EU Pravočasen in zaključen cikel financiranja

(d) Ukrepi in dejavnosti za izvajanje operativnih ciljev

Operativni cilj št. 1: Zagotovitev razvoja in uporabe visokokakovostnih analitskih metod v celotni mreži referenčnih laboratorijev EU

— Zagotavljanje razširjanja analitskih in referenčnih metod iz referenčnih laboratorijev EU v nacionalne referenčne laboratorije,

— spremljanje objav referenčnih laboratorijev EU o novih razvitih metodah in ustreznih validacijskih študijah,

— usklajevanje dejavnosti referenčnih laboratorijev EU glede praktične ureditve za uporabo novih analitskih metod,

— usklajevanje referenčnih laboratorijev EU, nacionalnih referenčnih laboratorijev in držav članic pri pripravi delovnih programov za leto 2016 glede novih ali izboljšanih metod in/ali načinov za razširjanje informacij o metodah in referenčnih materialih,

— načrtovanje usposabljanj, srečanj in delavnic, ki jih organizirajo referenčni laboratoriji EU za uskladitev diagnostičnih tehnik in analitskih metod,

— vzpostavitev sodelovanja referenčnih laboratorijev EU z laboratoriji v tretjih državah.

Operativni cilj št. 2: Ohranitev ustrezne ravni preskušanja usposobljenosti, ki zagotavlja učinkovitost kontrolnih analitskih metod

— Zagotavljanje načrtovanja in vzpostavitve primerjalnega testiranja referenčnih laboratorijev EU v skladu z mednarodno sprejetimi protokoli,

— obravnavanje vprašanj v zvezi s slabšo kakovostjo v okviru mreže referenčnih laboratorijev EU,

— usklajevanje referenčnih laboratorijev EU, nacionalnih referenčnih laboratorijev in držav članic pri načrtovanju testiranja uspešnosti v okviru delovnih programov.

Operativni cilj št. 3: Zagotovitev razpoložljivosti znanstvene in tehnične pomoči, ki ju zagotavljajo referenčni laboratoriji EU

— Vprašanja referenčnim laboratorijem EU za oblikovanje politik in njihovo izvajanje,

— vzpostavitev sodelovanja referenčnih laboratorijev EU z agencijo EFSA in mednarodnimi organizacijami,

— organizacija srečanj za znanstveno in tehnično pomoč referenčnih laboratorijev EU,

— prve smernice glede analitskih metod,

— dejavnosti mrežnega povezovanja za ustrezno pomoč referenčnih laboratorijev EU.

Operativni cilj št. 4: Zagotovitev dobrega in učinkovitega upravljanja cikla financiranja referenčnih laboratorijev EU

— Zbiranje, preverjanje in potrjevanje delovnih programov referenčnih laboratorijev EU,

— nadzor in preverjanje finančnih odhodkov,

— komunikacija z referenčnimi laboratoriji EU glede izvajanja njihovih delovnih programov,

— vrednotenje letnega tehničnega in finančnega poročila referenčnega laboratorija EU,

— podpora referenčnim laboratorijem EU pri pripravi njihovih letnih delovnih programov,

— vrednotenje kazalnika uspešnosti, o katerem predhodno in naknadno poroča referenčni laboratorij EU.

1.5 Prednostne naloge

Potrebe po obvladovanju tveganja in izvrševanju na področjih, zajetih v Uredbi (ES) št. 882/2004, se nenehno spreminjajo. V zadnjih letih so se pojavili novi izzivi, ki so posledica tako povečane trgovine z živalmi, živili in krme ter živalskimi snovmi, ki se uporabljajo pri njihovi proizvodnji, kot tudi napredka na področju znanosti in tehnologije ter posledično diagnostičnih tehnik.

Potreben je usklajen pristop za zagotovitev:

— zaščite pred ponovnim pojavom novih/večjih tveganj,

— preprečevanja in zgodnjega odkrivanja bolezni in nevarnosti v zvezi s hrano in krmo,

— učinkovitega izvrševanja in uradnega nadzora.

Referenčni laboratoriji EU, nacionalni referenčni laboratoriji in pristojni organi v državah članicah tvorijo mrežo, ki ima zelo pomembno vlogo tako pri nesrečah kot pri vsakdanjem delu. Ohranitev stabilnosti mreže in njena vloga bosta stalni prednostni nalogi delovnih programov Komisije, ►M1 ne le za leto 2014 ◄ , temveč tudi v prihodnje.

Leto 2015 bo prvo leto, ko se bodo določbe Uredbe (EU) št. 652/2014 začele uporabljati za upravljanje odhodkov referenčnih laboratorijev EU, in bo zato prehodno leto. Prednostne naloge bodo temeljile na skupnem imenovalcu navedenih operativnih ciljev in bodo podrobno pripravljene skupaj z referenčnimi laboratoriji EU v njihovih delovnih programih. Na splošno bo pozornost usmerjena v:

— razvoj certificiranih referenčnih materialov ter standardiziranih in potrjenih metod za merjenje in prepoznavanje nevarnosti (kemikalije, kontaminanti, pesticidi, patogeni), prisotnost neodobrenih GSO v živilih in krmi ter odkrivanje neodobrenih snovi in nedovoljene uporabe dovoljenih snovi,

— analizo snovi in odobrenih GSO, da se omogoči preverjanje skladnosti z zakonodajo na področju živil in krme ter zdravja živali,

— uporabo in sporočanje informacij o ustreznih analitskih metodah,

— razvoj zanesljivih analitskih zmogljivosti za odkrivanje goljufij (testiranje DNK, pesticidov, aditivov).

Medtem ko bodo ključne dejavnosti in prednostne naloge iz tega delovnega programa obravnavane v sodelovanju z referenčnimi laboratoriji EU pri oblikovanju njihovih delovnih programov, je potreben manevrski prostor za dejavnosti, ki so posledica nepredvidljivih dejavnikov (npr. dejavnikov, povezanih s ponovnim pojavom pomembne bolezni, morebitnim vnosom novih bolezni, večjo zapletenostjo dobavnih verig).

1.6 Opis dejavnosti, ki se bodo financirale







Pesticidi — razvoj in potrjevanje novih in izboljšanih metod za analizo ostankov pesticidov v živilih živalskega izvora, žitu, sadju in zelenjavi, — zagotavljanje znanstvene in tehnične pomoči Komisiji v zvezi z mejami določanja in opredelitvami ostankov v okviru pregleda vseh obstoječih MRL iz člena 12 Uredbe (ES) 396/2005. Kontaminanti — zanesljivost analize dioksinov in dioksinom podobnih polikloriranih bifenilov (PCB) v krmi pri vrednostih, nižjih od najvišje vrednosti, z GC-MS/MS (plinska kromatografija-masna spektrometrija), — določanje kovin v živilih in krmi z večanalitskimi metodami, — presejalne metode za ugotavljanje prisotnosti policikličnih aromatskih ogljikovodikov (PAH) v živilih, — zagotavljanje zanesljivosti rezultatov analiz za nadzor vsebnosti mikotoksinov, zlasti glede na nove pravne zahteve (kot so npr. uporaba presejalnih metod, nadzor citrinina). Ostanki — razvoj in razširjanje metod za analizo ostankov veterinarskih zdravil (vključno s prepovedanimi snovmi in uporabami) v živilih živalskega izvora, — tehnična pomoč v zvezi z analitskimi vprašanji spremljanja ostankov, — vzdrževanje ustrezne ravni strokovnosti v nacionalnih referenčnih laboratorijih. Biološka tveganja — ocenjevanje novih visokokakovostnih analitskih metod za biološke nevarnosti, — izboljšanje obstoječih metod, — vzdrževanje ustrezne ravni strokovnosti v nacionalnih referenčnih laboratorijih za zagotovitev zanesljivosti in učinkovitosti analitskih metod za uradni nadzor, — tehnična pomoč Komisiji v zvezi z analitskimi vprašanji. Materiali, namenjeni za stik z živili, gensko spremenjeni organizmi (GSO), krmni dodatki — razvoj in potrjevanje novih in izboljšanih metod za testiranje migracije kovin iz keramičnih materialov v okviru revizije Direktive Sveta 84/500/EGS (1), — priprava na pospešeno zbiranje novih metod, za katere se v skladu z Uredbo Komisije (EU) št. 10/2011 (2) zahteva opis metode, vključno z razvojem spletne zbirke podatkov za namene razširjanja, — razvoj visokozmogljivih analitskih metod za odkrivanje gensko spremenjenih organizmov in njihovo razširjanje nacionalnim referenčnim laboratorijem, — zagotavljanje usposabljanja, obveščanja in posodobitev nacionalnim referenčnim laboratorijem in tretjim državam, — analiza in testiranje lipidotopnih vitaminov, karotenoidov in kobalta v krmi, — zagotavljanje izvajanja visokokakovostnih analitskih metod in zanesljivosti rezultatov analiz. Zdravje živali — razvoj in izvajanje visokokakovostnih analitskih metod za živalske bolezni, — ohranjanje najsodobnejšega preskušanja usposobljenosti, ki zagotavlja učinkovitost kontrolnih analitskih metod. (1) Direktiva Sveta 84/500/EGS z dne 15. oktobra 1984 o približevanju zakonodaje držav članic, ki se nanaša na keramične izdelke, namenjene za stik z živili (UL L 277, 20.10.1984, str. 12). (2) Uredba Komisije (EU) št. 10/2011 z dne 14. januarja 2011 o polimernih materialih in izdelkih, namenjenih za stik z živili (UL L 12, 15.1.2011, str. 1).

1.7 Osnovna merila

1. Merilo za upravičenost

— Status referenčnega laboratorija Evropske unije v skladu z Uredbo (ES) št. 882/2004, razen referenčnih laboratorijev EU v okviru Skupnega raziskovalnega središča.

2. Merilo za izključitev

Vložniki ne spadajo v nobenega od primerov za izključitev iz členov 106 in 107 finančne uredbe.

3. Merilo za dodelitev

▼M1

— Skladnost s cilji in prednostnimi nalogami tega delovnega programa Komisije za leto 2014.

▼B

1.8 Izvajanje

Delovni program bo neposredno izvajala Komisija.

1.9 Okvirni časovni razpored in okvirni znesek nepovratnih sredstev, ki se dodelijo brez razpisa za zbiranje predlogov

Januar 2015.

1.10 Najvišja možna stopnja sofinanciranja skupnih stroškov

100 %.